Thansen

**Thansen** () is en lütten Oort in de Gemeen Soosdörp (Samtgemeen Amelkusen) in’n Landkreis Lümborg, Neddersassen.

## Geografie

De Oort liggt in de Lümbörger Heid an dat Süüdoostöver von de Luh. Na Süden to liggt de Roofkamer.

De Naveröörd sünd Soosdörp in’n Noordoosten, Dernsen un Etzen in’n Süüdoosten, Ehlbeck un Rehrhoff in’n Süden, Swimmbeck un Grebenhoff in’n Süüdwesten un Ebendörp in’n Noordwesten.

## Historie

In de Johren 1930 hett de Hambörger Ünnernehmer Alfred Toepfer dat Good Thansen mit 600 Hektar Land köfft. Von 1933 bet 1935 hett Toepfer dat Good von’n Architekt L. von der Berg ut Bewick herrichten laten. De Gestaltung von dat Good hett deelwies de Künstler A. Paul Weber övernahmen. Toepfer hett den Hoff an siene Alfred Toepfer Stiftung F. V. S. överdragen. De Hoff is bet 2003 vör allen as Buurnbedriev föhrt worrn. In’n Oktober 2003 hett de Stiftung den Hoff mit 60 Hektar Land an’n Ünnernehmer Phillip von Stumm ut Sleswig-Holsteen verköfft. Von Stumm hett em to en Hotel för Dagfohrten utboot. Dat Hotel hett 53 Kamern, 13 Seminar- un Gruppenrüüm un negen gastronoomsche Veranstaltungsrüüm. Allens tohoop sünd in den Utbo bet 2015 12 Milljonen Euro rinflaten. 60 Lüüd doot Stand 2016 in dat Hotel arbeiden. De Ümsatz liggt bi 4,2 Milljonen Euro in’t Johr.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rulfsen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1852 to de Amtsvaagdie Amelkusen von dat Amt Winsen tohöört. Von 1852 bet 1859 hett de Oort to dat Amt Solzhusen höört un von 1859 bet 1885 wedder to dat Amt Winsen. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort hett fröher to de Buurschop Soosdörp un denn to de Gemeen Soosdörp tohöört. De Gemeen Soosdörp is mit de Gemeenreform in Neddersassen an’n 1. Juli 1972 mit de Gemenen Raben un Rulfsen tohoopleggt worrn. An’n 1. März 1974 keem de Gemeen von’n Landkreis Horborg an’n Landkreis Lümborg. Siet dissen Dag höört de Gemeen Soosdörp to de Samtgemeen Amelkusen.

### Inwahnertall

### Religion

Thansen is evangeelsch-luthersch präägt un höört to dat Kaspel von de Martin-Kark in Raben.

För de Kathoolschen is de Marien-Kark in Lümborg tostännig.

De Doden warrt op’n Karkhoff Soosdörp begraven.

## Weertschop un Infrastruktur

För Thansen is de freewillige Füürwehr Soosdörp mit tostännig.

### Verkehr

De eenzige Straat ut Thansen rut löppt na Soosdörp an de Kreisstraat 9. In’n Süüdoosten föhrt de K&nbsp;9 över Dernsen na Etzen an de Bundsstraat 209. De B&nbsp;209 wedder geiht in’n Noordoosten över Amelkusen na Lümborg un in’n Süüdwesten na de B&nbsp;71 un wieder na Soltau. Von Soosdörp loopt de K&nbsp;45 in’n Noordwesten na Ebendörp an de Landsstraat 212 un de K&nbsp;44 in’n Süüdwesten över Swimmbeck un Stimbeck na Bissen un in’n Noorden över Rulfsen un Raben na Eyndörp un Solzhusen.

De nächste Autobahn is de Autobahn 7 (Afsnidd Hamborg–Hannover). De Opfohrt 42 Ebendörp liggt so teihn Kilometer in’n Noordwesten von Thansen an de L&nbsp;212.

De nächsten Bahnhööv sünd so bi 23 Kilometer wied weg de Bahnhoff Soltau-Noord an de Heidbahn in’n Süüdwesten un de Bahnhoff Munste an de Bahnlien Ülzen–Langwedel in’n Süden. Von 1913 bet 1975 hett dat op de Bahnlien Lümborg–Soltau Personenverkehr geven. De Bahnhoff Soosdöörp weer keen Kilometer wied weg in’n Noordoosten.

## Literatur

* Ernst Rüther: *Die Geschichte des Meierhofes in Thansen.* Ravens, 1925

## Footnoten





## Weblenken

* Websteed von dat Hotel Good Thansen (hoochdüütsch)